
Министерство на земеделието и храните

Списък на стратегиите за Водено от общностите местно развитие (ВОМР), които не се допускат до техническа и финансова оценка след извършена проверка за административно съответствие и допустимост от Комитет за подбор на стратегии за ВОМР, назначен със заповед РД 09-697/07.09.2017 г., изм. със заповед РД 09-810/18.10.2017 г.
Списъкът се публикува в съответствие с чл. 30, ал. 5 от ПМС № 161 на МС от 4.07.2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на Подхода "Водено от общностите местно развитие" за периода 2014 – 2020 г.
1. Проектно предложение с идентификационен № BG06RDNP001-19.001-0007, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА НЕВЕСТИНО – КЮСТЕНДИЛ“ 
Основание за отстраняване на проектното предложение: 

Стратегията за Водено от общностите местно развитие не отговаря на критерии за административно съответствие № 26 и 27 и за допустимост № 43 и 44 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
По т. 26 (Административно съответствие) и т. 43 (Допустимост) кандидатът не е изпълнил критерият за допустимост, според който служителите, които МИГ е предложила за наемане на трудов договор, различни от изпълнителния директор и експерта по прилагане на стратегията за ВОМР (с изключение на служителя на длъжност „счетоводител“), да имат професионален стаж най-малко две години. Не са представени трудови/служебни или осигурителни книжки или други документи, доказващи изпълнение на изискването.

По т. 27 (Административно съответствие) и 44 (Допустимост) кандидатът също не е изпълнил и критерият за допустимост, според който ако МИГ е планирала наемане на трудов договор на лице на длъжност „счетоводител“, са приложени доказателства за изпълнение на изискванията на чл. 18 от Закона за счетоводството. Не са предоставени документи, доказващи изпълнение на минималните изисквания за 2 години стаж при магистърска степен, или 3 при бакалавърска степен при висше счетоводно-икономическо образование, или 5 години стаж в областта на счетоводството, външния и вътрешния одит и финансовата инспекция, данъчните ревизии или като преподавател по счетоводство и контрол при друго висше образование, или 8 години стаж като счетоводител при средно икономическо образование.

2. Проектно предложение с идентификационен № BG06RDNP001-19.001-0026, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ЛИДЕР НА ТЕРИТОРИЯ ДВЕ МОГИЛИ И ИВАНОВО“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 49, 59 и 83 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

По т. 49 (Допустимост): Мярката „Развитие на социалното предприемачество“ – ОПРЧР – 04 не е базирана на идентифицирани в проучванията и анализите нужди. Проучвания на социалните предприятия и социалната икономика  на територията на МИГ не са правени, не са посочени налични социални предприятия, няма изследвания и във връзка със създаването на нови социални предприятия. Изследваните потребности на заинтересованите страни не идентифицират сектора „социална икономика“ изобщо.

В идентифицираните проблеми в СВОМР в социалната сфера се посочват предимно нуждите на възрастното население извън трудоспособна възраст, което не може да е обект на дейностите (целева група) по тази мярка. Проучванията включват наличните и необходими социални услуги, които са разгледани подробно, но те не са свързани с концепцията за необходимост от социални предприятия. Като цяло в анализите към стратегията е посочена остра нужда от мерки за самотноживеещи хора в невъзможност от самообслужване и хора с увреждания, които имат нужда от услуги в общността, но такава мярка не е предвидена в СВОМР.

По т. 59 (Допустимост):

1. В мярката „Активно включване“ специфичните критерии за оценка на МИГ не са обвързани с политиките за развитие в областта на социалното включване, които мярката трябва да адресира. Четири от петте допълнителни специфични критерии (първи, втори, трети и пети) касаят включване на безработни лица в проектите. 
2. По мярка „Развитие на социалното предприемачество“ – ОПРЧР – 04, специфичният критерии на МИГ „Проектът е на кандидат, който е НПО“ не е обективен критерий за оценка и има дискриминационен характер по отношение на кандидатите. 

3. По мярка „Добри и безопасни условия на труд“ - ОПРЧР – 03, специфичните критерии на МИГ не са обективни спрямо нуждите и потребностите и политиките за развитие, които мярката адресира. Два от тях („Проектът включва дейности за безработни лица със средно и по-ниско образование и/или представители на малцинствата, вкл. роми“ и „Брой на безработните лица от целевите групи, обхванати от проектните дейности, като приоритет ще се даде на проекти предвиждащи по-голям брой безработни лица“) са насочени към включване в проектите на безработни лица, а по мярката се цели подкрепа единствено за заети лица, които са и целева група на мярката.

По т. 83 (Допустимост): 

1. Преобладаващата част от избраните индикатори по мярката „Активно включване“ не съответстват на специфичните цели на мярката. Избран е ИП 2 на приоритетна ос 2, специфична цел 1 и 2, а три от петте индикатора (втори, трети и четвърти) отчитат измерване на ефекта върху различни възрастови групи безработни лица и са част от индикаторите по приоритетна ос 1 на програмата (насочена към ефекти върху пазара на труда и заетостта/безработицата), а тя не е предвидена по тази мярката.

2. По мярка „Нови работни места за безработни“ от наименованията на посочените индикатори по мярката, които са от ОП, може да се съди, че МИГ не е включил индикатори за изпълнение. Всички посочени индикатори са такива за резултат по различни СЦ на мярката. 

3. Предвидени са специфични условия и изисквания, които не произтичат от избраните приоритети и указанията на УО за тях и са необосновани и некоректни. В мярка „Активно включване“ наличието на дейностите за осигуряване на публичност и организация и управление на проектите, които нямат отношение към самите социални услуги на мярката, са представени като условие, за да бъдат „финансирани действащи и/или новосъздадени: иновативни социални услуги, интегрирани и/или услуги, дефинирани в ППЗСП“. 
3. Проектно предложение с идентификационен № BG06RDNP001-19.001-0034, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ДЪЛГОПОЛ-СМЯДОВО“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 50, 53, 54, 55, 59, 61, 84 и 85 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

По т. 84 (Допустимост) в предвидените две мерки по ОПИК „Подкрепа на предприемачеството“ и „Капацитет за растеж на МСП“ не са посочени специфични критерии с определената тежест, съгласно Указанията на УО на ОПИК. Посоченото е в несъответствие с критериите за оценка на административно съответствие и допустимост на кандидатите, определени в документите по чл. 24, ал. 1 от ПМС 161/2016 г.

По т. 50, 53, 54, 55 и 61 и 85 (Допустимост) разписаната мярка „Осигуряване на достъп до качествено образование в малките населени места и в трудно достъпните райони (по подхода ВОМР)“ по ОПНОИР не отговаря на Указанията на УО на ОПНОИР. Не са посочени коректно допустимите дейности. Така описаните дейности, които са сходни или идентични с дейности от други операции на ОПНОИР, са формулирани по начин, който не осигурява разграничение в рамките на програмата. Липсва изцяло разписана демаркация съгласно Указанията на УО, особено в случай със сходни и/или идентични дейности с други схеми и процедури, финансирани с публични средства. Липсват разписани категории допустими разходи, като са посочени общи изисквания за допустими и недопустими разходи съгласно националната нормативната уредба за финансиране на проекти с европейски средства. Допустимите целеви групи не са правилно описани, като има и такива, които са недопустими съгласно Указанията на УО. Не са посочени правилно допустимите получатели. Сред тях са посочени допустими партньори, които са недопустими като бенефициенти, липсват отделно разписани допустими партньори. Липсва задължителният индикатор за резултат. Срокът за изпълнение на проекти не е посочен, не са посочени други специфични за мярката изисквания съгласно Указанията на УО на ОПНОИР. Заключението е, че мярката не отговаря на изискванията на Насоките по чл. 24 от ПМС 161/2016 г. и на Указанията на УО на ОПНОИР.

4. Проектно предложение с идентификационен № BG06RDNP001-19.001-0036, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ВИДИН СЕЛСКА ЧАСТ - НОВО СЕЛО“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 50, 51, 52, 53, 54, 55, 59, 61 и 85 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
В т. 5 от СВОМР по мерки 1 и 2 от ПРСР не са предвидени критерии за подбор. В мярка 2, подмярка 2.2 „Създаване на консултантски услуги“ е предвиден недопустим получател на безвъзмездната финансова помощ – НССЗ.

В т. 5.2 от СВОМР е дадено описание за развитие по линия на ОПНОИР. В тази точка е представена и обосновка за избор на мярка по ОПНОИР. Посочени са основните принципи при избора на мярката, приоритетна ос, инвестиционен приоритет и специфична цел по ОПНОИР, по които е допустимо финансиране за подхода ВОМР. Структурата на мярката не отговаря на Насоките за стратегии за ВОМР прием 2017 г. и Указанията на УО на ОПНОИР – липсва обхват на мярката,  има само  една под-дейност от допустимите 4 групи дейности „и целенасочени действия за развитие на образователната инфраструктура“, което е недопустимо по операция „Осигуряване на достъп до качествено образование и в малките населени места и в трудно достъпните райони“ по ОПНОИР – единствената за подхода ВОМР по програмата.

Мярка „Реализация на проекти за подобряване на материално-битовите условия, включително съвременно ИКТ оборудване и електронни образователни продукти в обекти на училищното образование на територията на МИГ“ не отговаря на изискванията на Насоките по чл. 24 от ПМС 161/2016 г. и на Указанията на УО на ОПНОИР. Изцяло липсват специфични цели на мярката, посочена е само тематичната й насоченост. Изцяло липсват: допустими целеви групи, категории допустими разходи, демаркация в рамките на ОПНОИР, както и с други програми, срок за изпълнение на проектите, специфични условия като задължително партньорство, иновативни подходи за решаване проблеми на целевите групи, съгласуване на проектите с общинските планове за интеграцията на ромите и др., както и форматът на мярката не покрива изискванията на Насоките и Указанията.

5. Проектно предложение с идентификационен № BG06RDNP001-19.001-0037, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ГУЛЯНЦИ“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 54, 55, 57, 59 и 83 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
По т. 59 (Допустимост): Мерки 6.4.1 „Инвестиции в подкрепа на неземеделски дейности“ и 7.2 „Инвестиции в създаването, подобряването или разширяването на всички видове малка по мащаби инфраструктура“ от ПРСР не включват описание на обективните критерии за оценка на проектите и тяхната тежест, което е несъответствие със задължителното включване в мярката на обективни критерии, които осигуряват най-малко: съответствие на проектите с характеристиката на територията, нуждите и потребностите на местната общност, общинските и секторни политики за развитие; подкрепа за дейности, които са пряко свързани с постигането на целите на стратегията за ВОМР на МИГ; и подкрепа за проекти с положително въздействие върху социалната среда и/или околната среда и/или заетостта.
По т. 54 (Допустимост): По отношение на критерия „Всяка мярка, предложена в стратегията за ВОМР, съдържа описание на допустимите дейности и те съответстват на указанията за допустимост на финансиращата програма“ по мярка „Ново работно място“ по ОПРЧР не може да се прецени, тъй като кандидатът не е включил в СВОМР съответствие на мярката с ПО, ИП и СЦ от програмата.
По т. 83 (Допустимост):
1. „Посочен/и са допустим/и за ВОМР инвестиционен/ни приоритет/и и специфична/и цел/и“ – По мярка „Ново работно място“ по ОПРЧР не са посочени ИП и СЦ, съгласно Указанията на УО.

2. „Избрани са индикатори от ОП, съответстващи на специфичните цели“ – по мярка „Ново работно място“ посочените в СВОМР индикатори са специфични за стратегията и не съдържат информация за задължителните по ОПРЧР индикатори, съответстващи на специфичните цели.

3. „Посочено е, че ще се прилагат актуалните критерии за оценка на проектни предложения, одобрени от КН на ОПРЧР“ – Кандидатът е посочил критериите за оценка по съответната мярка, но липсва текст, че ще се прилагат актуалните критерии за оценка на проектни предложения.

4. „Предвидени са специфичните условия за мерките, произтичащи от избраните инвестиционни приоритети“ – По мярката „Ново работно място“ не са посочени специфичните условия за залагане на условие за устойчива заетост на обучените, произтичащи от изискването на УО на ОПРЧР.

6. Проектно предложение с идентификационен № BG06RDNP001-19.001-0038, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ЯКОРУДА-БЕЛИЦА“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 33, 53, 54 и 55 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
Делът на представителите на стопанския сектор в Колективния върховен орган превишава 49% от имащите право на глас (Земеделските стопани са записани като представители на нестопанския сектор). Това е в разрез с чл. 28, ал. 1 от Закона за юридическите лица с нестопанска цел.
Допустимите дейности, разходи, бенефициенти и интензитет по мярка 4.1 „Инвестиции в земеделски стопанства“ са същите като по мярка 4.2 „Инвестиции в преработка/маркетинг на селскостопански продукти“.
7. Проектно предложение с идентификационен № BG06RDNP001-19.001-0039, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА – ОБЩИНИ АНТОНОВО - ОМУРТАГ“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 54, 61, 83 и 84 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

По отношение на мярка „Добри и безопасни условия на труд“, кандидатът е описал допустими дейности, но те не съответстват на указанията за допустимост на ОПРЧР. Описаните в СВОМР дейности не са в съответствие с допустимите дейности в ОПРЧР по ПО1, ИП, 1, СЦ 1, 2 и 3, към които кандидатът е причислил цитираната мярка. В описанието на мярката липсва съответствие с ИП и СЦ от ОПРЧР;

По т. 61Д – По двете мерки по ОПРЧР – „Ново работно място” и „Добри и безопасни условия на труд“, кандидатът не е включил допустими целеви групи по мерките, не са описани нуждите и проблемите на целевите групи, не е посочено, защо са избрани посочените в СВОМР допустими кандидати, което е задължително изискване, съгласно Указанията на УО на ОПРЧР;

По т. 83 (Допустимост):
1. „Посочен/и са допустим/и за ВОМР инвестиционен/ни приоритет/и и специфична/и цел/и" - в двете мерки по ОПРЧР не са посочени ИП и СЦ, съгласно Указанията на УО. Приложимите инвестиционни приоритети (ИП) и специфични цели (СЦ) са посочени на стр. 72 от СВОМР в т. 10.4. „Съответствие с програмите, финансирани от ЕСИФ“, като за мярка „Ново работно място“, избраните ИП и СЦ съответстват на целите и дейностите на мярката, но за мярка „Добри и безопасни условия на труд“, ИП и СЦ не съответстват на целите и дейностите, избрани в мярката, което е недопустимо и основание за отхвърляне на стратегията;

2. „Посочените целеви групи са допустими за избраните специфични цели;“ – кандидатът не е посочил целеви групи по избраните по ОПРЧР мерки, което е основание за отхвърляне на стратегията;

3. „Избрани са индикатори от ОП, съответстващи на специфичните цели“:

- По мярка „Ново работно място“ не е включен нито един индикатор за изпълнение или резултат от ОПРЧР съгласно Указанията на УО, което е основание за отхвърляне на стратегията. Посочените в СВОМР индикатори са специфични за стратегията и не съдържат информация за задължителните по ОПРЧР индикатори по ПО 1, ИП 1, СЦ 1, 2 и 3.

- По мярка „Добри и безопасни условия на труд“ не е включен нито един индикатор за изпълнение или резултат от ОПРЧР, съгласно Указанията на УО, което е основание за отхвърляне на стратегията. Посочените в СВОМР индикатори са специфични за стратегията и не съдържат информация за задължителните по ОПРЧР индикатори по ПО 1, ИП7.

4. „Предвидени са специфичните условия за мерките, произтичащи от избраните инвестиционни приоритети“ – По мярка „Ново работно място“ не са предвидени специфичните условия за мярката – залагане на условие за устойчива заетост на обучените, произтичащо от изискването на УО на ОПРЧР.
По т. 84 (Допустимост):
· Предвидените критерии по мярката по ОПИК не съответстват по вид и тежест с изискванията с представените в Приложение 11 „Указания към общите изисквания за СВОМР“, част от Насоките. 

· Предвиден е приложим режим по мярката за регионална инвестиционна помощ, което е несъответствие с „Указания към общите изисквания за СВОМР“, част от Насоките. 


Посоченото е в несъответствие с критериите за оценка на административно съответствие и допустимост на кандидатите, определени в документите по чл. 24, ал. 1 от ПМС 161/2016 г.
8. Проектно предложение с идентификационен № BG06RDNP001-19.001-0042, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА-КАРНОБАТ“ 
Основание за отстраняване на проектното предложение: 

Стратегията за Водено от общностите местно развитие не отговаря на критерии за административно съответствие № 19, 31, и за допустимост № 24, 34, 36, 37, 39, 45 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
По т. 19 (Административно съответствие) и 36 (Допустимост): Представено е Решение на общинския съвет за определяне на представители на общината в МИГ от 2010 г. За представител на общината е посочена г-жа Кремена Събева, както и други лица, като едното от тях е лицето, предложено за изпълнителен директор. В предоставената от кандидата информация (списъци с членове на Колективния управителен орган и Колективния върховен орган на МИГ) за представител на общината в Колективния върховен орган е посочен кмета г-н Георги Димитров, а в Колективния управителен орган е посочена г-жа Кремена Събева. За това няма представено решение на общинския съвет за промяна на представляващия/те общината лица в Колективния върховен орган и Колективния управителен орган, включително лицето предложено за изпълнителен директор. 
По т. 45 (Допустимост), съгласно Решение на общинския съвет на община Карнобат от 2010 г., лицето предложено за изпълнителен директор, е член на УС на МИГ като представител на общината и член на екипа на МИГ, което е недопустимо, тъй като не отговаря на условията от декларацията в приложение № 1 от насоките.

По т. 34 и 36 (Допустимост) законно вписания в БУЛСТАТ състав на колективния управителен орган на МИГ „Карнобат“ се различава с представения от кандидата списък. В тази връзка с писмо за допълнителна информация е поискано актуално състояние на МИГ „Карнобат“. Кандидатът не е представил актуално състояние, а е представил заявление до окръжен съд – Бургас с вх. № от 23.11.2017 г. за вписване на промени по партидата на сдружението. В заявлението е цитирано, че е проведено общо събрание на сдружението на 01.11.2017 г., на което са направени промени на Колективния управителен орган на сдружението. От представената информация е видно, че представеният от МИГ списък с членове на Колективния управителен орган не съответства на този от съдебната регистрация на МИГ. Към момента на кандидатстване МИГ не е предприел действия за официализиране на промените в състава на Колективния управителен орган съгласно предоставения списък.
 По т. 37 (Допустимост) Местната инициативна група не е осигурила за срока на изпълнение на стратегията за ВОМР самостоятелен офис. Представено е решение на общинския съвет за следващите 5 години за помещението, но решението е от 31.10.2017 г., след датата на кандидатстване. 

По т. 31 (Административно съответствие) и 39 (Допустимост) от представените документи, удостоверяващи наличието на офис оборудване и техника е видно наличието на само един компютър, при планирани и обзаведени две работни места. Кандидатът не е представил документи, удостоверяващи наличието на офис оборудване и техника, в това число принтер, оборудвани работни места и компютри, съответстващи на броя на осигурените служители (договор за наем, за покупко-продажба, за предоставяне на право на ползване и др.).

 По т. 24 (Допустимост) кандидатът е предвидил недопустимо увеличаване по мярка 4.2 от ПРСР на интензитета на подпомагане и в случаи, които не са предвидени в Регламент (EC) № 1305/2013 по отношение на проекти за преработка и предлагане на продукти на пазара.

9. Проектно предложение с идентификационен № BG06RDNP001-19.001-0044, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА - ЕЛИН ПЕЛИН - ГОРНА МАЛИНА“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 50, 54, 59, 83 и 84 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

По т. 50 (Допустимост): Кандидатът не е спазил изискванията за липса на припокриване между ОПРЧР и ОПНОИР. В мярка М9 „Подкрепа за развитието на предприемачески идеи на територията на МИГ – Елин Пелин – Горна Малина“ е предвидена дейност „Изнасяне на лекции по предприемачество, организиране и провеждане на игри и симулации и др. в училищата, вкл. професионални гимназии на територията на МИГ“. Това е недопустима дейност по ОПРЧР, предвид спазване на демаркацията с ОПНОИР.
По т. 54 (Допустимост): В мярка М9 „Подкрепа за развитието на предприемачески идеи на територията на МИГ – Елин Пелин – Горна Малина“ е предвидена дейност „Изнасяне на лекции по предприемачество, организиране и провеждане на игри и симулации и др. в училищата, вкл. професионални гимназии на територията на МИГ“, което е недопустима дейност по ОПРЧР.
По т. 54 (Допустимост): По мярка „По-добър достъп до устойчиви услуги за социално включване на хора с увреждания и самотноживеещи лица“ по ОПРЧР са включени дейности по деинституционализация, които не са допустими за финансиране по ОПРЧР чрез ВОМР, а именно:

1. Осигуряване на необходимите ресурси и услуги, включително услуги по превенция за премахване на институционалния модел на грижа за децата и младежите чрез създаване на мрежи от социални услуги и междусекторни услуги в общността, в семейна или близка до семейната среда;

2. Осигуряване на необходимите ресурси и услуги за премахване на институционалния модел на грижа за възрастните хора и хората с увреждания чрез създаване на мрежа от социални и междусекторни услуги в общността;

3. Развитие на приемна грижа и други превантивни и алтернативни форми на грижа и услуги.
По т. 59 (Допустимост): Специфичните критерии на МИГ по мярка М8 „Повишаване  достъпа до заетост на безработни лица, вкл. лица с увреждания и адаптиране на работещите спрямо нуждите на бизнеса“ са посочени общо за всички компоненти, без да е уточнено за кой конкретно се отнасят. Не може да се приеме, че критериите са обективни и ще доведат до постигане целите на СВОРМ, тъй като не всички критерии са приложими към всички компоненти на мярката.

По т. 83 (Допустимост):
1. „Посочен/и са допустим/и за ВОМР инвестиционен/ни приоритет/и и специфична/и цел/и;“: - По мярка М8 „Повишаване  достъпа до заетост на безработни лица, вкл. лица с увреждания и адаптиране на работещите спрямо нуждите на бизнеса“ по ОПРЧР са цитирани погрешно номерата на специфичните цели по всеки от инвестиционните приоритети (ИП), включени в отделните компоненти на мярката. По компонент 1, от текстовото описание на специфичната цел (СЦ) става ясно, че кандидатът е включил всички специфични цели по ПО1, ИП 1 и ИП2. Същото е видно и от описанието на допустимите целеви групи, бенефициенти и дейности; по Компонент 2 на същата мярка кандидатът е посочил като СЦ „Увеличаване броя на заетите лица, придобили нови знания и умения“, което не кореспондира напълно със СЦ от ОПРЧР. По Компонент 3 в СВОМР са цитирани следните специфични цели: „СЦ 4: Насърчаване на равните възможности за заетост и интеграция на пазара на труда на лицата, полагащи грижи за зависими членове или на хората с увреждания чрез предоставяне на обучения и осигуряване на заетост (ПО1)“ и „СЦ 5: Улесняване достъпа до заетост на лица с увреждания и членове на семейства с деца, включително и чрез предоставяне на социални и здравни услуги (ПО2)“, които не съответстват на СЦ в ОПРЧР. Освен това по Компонент 3 на мярката не е посочено към кой ИП от приоритетна ос 1 се отнася, което е основание за отхвърляне на СВОМР.

2. „Предвидени са специфичните условия за мерките, произтичащи от избраните инвестиционни приоритети;“ – По мярка М10 „Интеграция на маргинализираните общности“ кандидатът е посочил като допустими дейности всички допустими по съответния ИП дейности от ОПРЧР, в които се включват дейности от всички допустими 4 направления. Няма изрична информация в СВОМР, че е задължително да се изпълнят дейности от направление 3 „достъп до социални и здравни услуги“ и поне още едно направление, което е задължително специфично условие, включено в Указанията на УО на ОПРЧР.

3. „Посочените целеви групи са допустими за избраните специфични цели;“ – По мярка М11 „По-добър достъп до устойчиви услуги за социално включване на хора с увреждания и самотноживеещи лица“ по ОПРЧР в целевата група са включени „семейства с деца, вкл. с увреждания; деца в риск; деца и младежи, включително с увреждания, настанени в специализирани институции и техните семейства; служители в организации и институции на територията на МИГ, ангажирани с процесите на деинституционализация; служители в организации и институции на територията на МИГ, ангажирани с процесите на деинституционализация“, което е недопустима целева група по програмата за подхода ВОМР.

4. Налице са и други несъответствия на текстове от мерките с указанията на управляващия орган на ОПРЧР: – По мярка М11 са предвидени дейности по деинституционализация, които не са допустими по ОПРЧР. Мярката е насочена и към предотвратяване на настаняванията на деца и младежи в специализирани институции, както и извеждането на вече настанените, чрез предоставяне на алтернативни социални услуги в общността, близки до семейната грижа. Цитираният обхват на мярката не съответства на допустимите цели и дейности по ОПРЧР, съответно мярката е недопустима за СВОМР, което е основание за отхвърляне на стратегията.

В допустимите дейности по мярката са включени недопустими за ВОМР дейности за деинституционализация, като:

- Осигуряване на необходимите ресурси и услуги, включително услуги по превенция за премахване на институционалния модел на грижа за децата и младежите чрез създаване на мрежи от социални услуги и междусекторни услуги в общността, в семейна или близка до семейната среда;

- Осигуряване на необходимите ресурси и услуги за премахване на институционалния модел на грижа за възрастните хора и хората с увреждания чрез създаване на мрежа от социални и междусекторни услуги в общността;

- Развитие на приемна грижа и други превантивни и алтернативни форми на грижа и услуги.

По т. 84 (Допустимост): 

В предвидена мярка „Технологично обновление и внедряване на стандарти в МСП“ по ОПИК посочените разходи:

- Разходи за организация на обучения и събития по дейност 4 (разходи за наем на помещения, транспорт, лектори, кетъринг, материали за участниците, организиране на посещения и др.); 

- Възнаграждения на физически лица и здравни и осигурителни вноски за сметка на работодателя;

- Разходи за командировки в страната и чужбина (пътни, дневни и квартирни) на персонала на предприятието, разработващ иновацията,необходими за изпълнението на дейностите по проекта, са недопустими за финансиране съгласно Указания към общите изисквания за СВОМР, част от Насоките за определяне на условията за кандидатстване. Посоченото е несъответствие с критериите за оценка на административно съответствие и допустимост на кандидатите, определени в документите по чл. 24, ал. 1 от ПМС 161/2016 г.

10. Проектно предложение с идентификационен № BG06RDNP001-19.001-0045, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ОБЩИНА ЕТРОПОЛЕ“ 
Основание за отстраняване на проектното предложение: 

Стратегията за Водено от общностите местно развитие не отговаря на критерии за административно съответствие № 11, 31 и за допустимост № 39, 110 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

По т. 11 (Административно съответствие) представеното от кандидата решение, издадено по реда на глава шеста от Закона за опазване на околната среда и/или чл. 31 от Закона за биологичното разнообразие е от 2016 г., а според текстовете на решението, то не важи, ако СВОМР не е одобрена до 5 дни след това, а тя е одобрена през месец август 2017 г. Кандидатът не е представил документи, с които да доказва, че е уведомил РИОСВ за промени в стратегията през 2017 г.

По т. 31 (Административно съответствие) и по т. 39 и 110 (Допустимост) кандидатът не е представил оригинални документи относно придобиването на оборудването. Съгласно протокола от посещението на място изготвен на основание на чл. 30, ал. 2 от Постановление № 161 е установено несъответствие между заявените от кандидата и реалните данни. Кандидатът не е осигурил достъп при посещението на място до никакво оборудване и техника, което трябва да съответства на броя на служителите на МИГ.
 11. Проектно предложение с идентификационен № BG06RDNP001-19.001-0046, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА-ЗАПАДНА СТАРА ПЛАНИНА - КОПРЕН-МИДЖУР - ЧИПРОВЦИ, ЧУПРЕНЕ, ГЕОРГИ ДАМЯНОВО И РУЖИНЦИ“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 33, 49, 54, 59, 83 и 84 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
Нестопанският сектор превишава 49% от имащите право на глас в Колективния върховен орган на МИГ. Това е в разрез с чл. 28, ал. 1 от Закона за юридическите лица с нестопанска цел.
По т. 49 (Допустимост) – Избраната в СВОМР Мярка 11 „По-добър достъп до устойчиви услуги за социално включване на хора с увреждания и самотноживеещи лица“ не съответства на идентифицираните в проучванията и анализите на територията нужди, включително на нуждата от финансиране от конкретна програма, което е основание за отхвърляне на СВОМР. В анализа на МИГ по отношение на социалните услуги единственият текст е следният: „Необходимо е развитието на човешките ресурси с цел повишаване на качеството и ефективността на социалните услуги чрез изграждане на необходимия капацитет за управление на областно и общинско ниво и чрез осигуряване на квалифициран и компетентен персонал за предоставяне на услуги. През следващите години следва да се работи и в посока изграждане на междуобщинско партньорство и  междусекторно сътрудничество с цел повишаване на ефикасността на услугите и допълване на наличните ресурси чрез развитието на междуобщинско партньорство и междусекторно сътрудничество.“, което не отговаря на дейностите, предвидени в мярката. В анализа има описани действащи социални услуги, подкрепени от ОПРЧР, националния бюджет и други и не е обоснована необходимостта от нови такива. 

По т. 54 (Допустимост) – Допустимите дейности по Мярка 11 „По-добър достъп до устойчиви услуги за социално включване на хора с увреждания и самотноживеещи лица“ не съответстват на указанията за допустимост на  ОПРЧР.  Включени са дейности, свързани с процесите на деинституционализация, както и целеви групи: служители в организации и институции на територията на МИГ, ангажирани с процесите на деинституционализация“, което е недопустимо по програмата за подхода ВОМР. Мерките за деинституционализация не са допустими за прилагане и изпълнение по ВОМР.

Недопустими дейности за финансиране от ОПРЧР за подхода ВОМР, включени в СВОМР:

· Осигуряване на необходимите ресурси и услуги, включително услуги по превенция за премахване на институционалния модел на грижа за децата и младежите чрез създаване на мрежи от социални услуги и междусекторни услуги в общността, в семейна или близка до семейната среда; 

· Осигуряване на необходимите ресурси и услуги за премахване на институционалния модел на грижа за възрастните хора и хората с увреждания чрез създаване на мрежа от социални и междусекторни услуги в общността; 

· Развитие на приемна грижа и други превантивни и алтернативни форми на грижа и услуги.

Включената Мярка 11 в СВОМР е недопустима за финансиране по ОПРЧР, чрез ВОМР. 

По т. 59 (Допустимост) специфичните критерии на МИГ по мярка 9 „Повишаване достъпа до заетост на безработни лица, вкл. лица с увреждания и адаптиране на работещите спрямо нуждите на бизнеса“ са посочени общо за всички компоненти, без да е уточнено за кой конкретно се отнасят. Не може да се приеме, че критериите са обективни и ще доведат до постигане целите на СВОРМ, тъй като не всички критерии са приложими  към всички компоненти на мярката;

По т. 83 (Допустимост):
· „Посочен/и са допустим/и за ВОМР инвестиционен/ни приоритет/и и специфична/и цел/и;“: по Мярка 9 „Повишаване достъпа до заетост на безработни лица, вкл. лица с увреждания и адаптиране на работещите спрямо нуждите на бизнеса” по ОПРЧР са цитирани погрешно номерата на специфичните цели (СЦ) по всеки от инвестиционен приоритет (ИП), включени в отделните компоненти на мярката. По компонент 1, от текстовото описание на СЦ става ясно, че кандидатът е включил всички специфични цели по ПО1, ИП 1 и ИП2. Същото е видно и от описанието на допустимите целеви групи, бенефициенти и дейности; По Компонент 2 на същата мярка кандидатът е посочил като СЦ „Увеличаване броя на заетите лица, придобили нови знания и умения“, което не кореспондира със СЦ от ОПРЧР. По Компонент 3 в СВОМР са цитирани следните специфични цели „СЦ 4: Насърчаване на равните възможности за заетост и интеграция на пазара на труда на лицата, полагащи грижи за зависими членове или на хората с увреждания чрез предоставяне на обучения и осигуряване на заетост (ПО1)“ и „СЦ 5: Улесняване достъпа до заетост на лица с увреждания и членове на семейства с деца, включително и чрез предоставяне на социални и здравни услуги (ПО2)“, които не съответстват на СЦ в ОПРЧР. Освен това по Компонент 3 на мярката не е посочено към кой ИП от приоритетна ос 1 се отнася, което е основание за отхвърляне на СВОМР;

· „Предвидени са специфичните условия за мерките, произтичащи от избраните инвестиционни приоритети;“: по мярка 10 „Интеграция на маргинализираните общности“ кандидатът е посочил като допустими дейности всички допустими по съответния ИП дейности от ОПРЧР, в които се включват дейности от всички допустими 4 направления. Няма изрична информация в СВОМР, че е задължително да се изпълнят дейности от направление 3 „достъп до социални и здравни услуги“ и поне още едно направление, което е специфично условие, съгласно указанията на УО на ОПРЧР;

· „Посочените целеви групи са допустими за избраните специфични цели;“: за Мярка 11 „По-добър достъп до устойчиви услуги за социално включване на хора с увреждания и самотноживеещи лица“ са включени недопустими целеви групи – семейства с деца, вкл. с увреждания; деца в риск; деца и младежи, включително с увреждания, настанени в специализирани институции и техните семейства;

· Налице са и други несъответствия на текстове от мерките с указанията на управляващия орган на ОПРЧР - По  Мярка 11 „По-добър достъп до устойчиви услуги за социално включване на хора с увреждания и самотноживеещи лица“ са предвидени дейности по деинституционализация, които не са допустими по ОПРЧР. Мярката е насочена и към предотвратяване на настаняванията на деца и младежи в специализирани институции, както и извеждането на вече настанените, чрез предоставяне на алтернативни социални услуги в общността, близки до семейната грижа. Цитираният обхват на мярката не съответства на допустимите цели и дейности по ОПРЧР, съответно мярката е недопустима за СВОМР, което е основание за отхвърляне на стратегията.

В допустимите дейности по мярката са включени недопустими дейности по ОПРЧР за деинституционализация, като:

· Осигуряване на необходимите ресурси и услуги, включително услуги по превенция за премахване на институционалния модел на грижа за децата и младежите чрез създаване на мрежи от социални услуги и междусекторни услуги в общността, в семейна или близка до семейната среда; 

· Осигуряване на необходимите ресурси и услуги за премахване на институционалния модел на грижа за възрастните хора и хората с увреждания чрез създаване на мрежа от социални и междусекторни услуги в общността; 

· Развитие на приемна грижа и други превантивни и алтернативни форми на грижа и услуги.

Мерките за деинституционализация не са допустими за прилагане и изпълнение по ВОМР. Включената Мярка 11 в СВОМР е недопустима за финансиране по ОПРЧР, чрез ВОМР.
В предвидена по ОПИК мярка „Технологично обновление и внедряване на стандарти в МСП“ част от посочените разходи за: организация на обучения и събития по дейност 4 (разходи за наем на помещения, транспорт, лектори, кетъринг, материали за участниците, организиране на посещения и др.); възнаграждения на физически лица и здравни и осигурителни вноски за сметка на работодателя; командировки в страната и чужбина (пътни, дневни и квартирни) на персонала на предприятието, разработващ иновацията,необходими за изпълнението на дейностите по проекта, са недопустими за финансиране по избраната процедура съгласно „Указания към общите изисквания за СВОМР“, част от Насоките за определяне на условията за кандидатстване. Посоченото е несъответствие с критериите за оценка на административно съответствие и допустимост на кандидатите, определени в документите по чл. 24, ал. 1 от ПМС 161/2016 г.

По т. 84 (Допустимост):
В предвидена мярка „Технологично обновление и внедряване на стандарти в МСП“ по ОПИК посочените разходи:

- Разходи за организация на обучения и събития по дейност 4 (разходи за наем на помещения, транспорт, лектори, кетъринг, материали за участниците, организиране на посещения и др.); 

- Възнаграждения на физически лица и здравни и осигурителни вноски за сметка на работодателя;

- Разходи за командировки в страната и чужбина (пътни, дневни и квартирни) на персонала на предприятието, разработващ иновацията,необходими за изпълнението на дейностите по проекта;

са недопустими за финансиране съгласно Указания към общите изисквания за СВОМР, част от Насоките за определяне на условията за кандидатстване. 

Посоченото е в несъответствие с критериите за оценка на административно съответствие и допустимост на кандидатите, определени в документите по чл. 24, ал. 1 от ПМС 161/2016 г.

12. Проектно предложение с идентификационен № BG06RDNP001-19.001-0047, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА КАВАРНА – ШАБЛА“
Основание за отстраняване на проектното предложение: 

Стратегията за Водено от общностите местно развитие не отговаря на критерий за допустимост № 98 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
В т. 5. от стратегията не са включени като минимум всички критерии за оценка на проектни предложения съгласно посочените критерии в Приложение № 3 към указанията на УО на ОПОС 2014–2020 г., което директно противоречи на съответното изискване за допустимост. 

13. Проектно предложение с идентификационен № BG06RDNP001-19.001-0057, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА - СЕВЛИЕВО“
Основание за отстраняване на проектното предложение: 

Стратегията за Водено от общностите местно развитие не отговаря на критерий за административно съответствие № 36 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

Лицето Наталия Колева е член на Управителния съвет на МИГ като земеделски производител. В същото време лицето е управител на „Регионално депо за отпадъци Севлиево“ ООД, като неин работодател е община Севлиево – също член на УС на МИГ. Поради констатирана свързаност от кандидата е изискано да представи актуално състояние на МИГ „Севлиево“ и на „Регионално депо за отпадъци – Севлиево“ ООД. Изискано е и обяснение за установената потенциална свързаност между членовете на УС на МИГ Севлиево.

В представения отговор кандидатът оспорва наличието на свързаност и представя заявление от Наталия Колева за излизане от УС на МИГ от 05.12.2017 г. Към момента на кандидатстване е в Колективния управителен орган на МИГ „Севлиево“ е налична свързаност по смисъла на § 1 от допълнителните разпоредби на Търговския закон. Кандидатът не е предприел действия за отстраняване на свързаността преди подаването на формуляра за кандидатстване, а в момента на изготвяне на отговора към Комитета за подбор.

14. Проектно предложение с идентификационен № BG06RDNP001-19.001-0058, подадено от СДРУЖЕНИЕ С НЕСТОПАНСКА ЦЕЛ „МИГ ПИРДОП, КОПРИВЩИЦА И АНТОН“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 49, 54, 59, 61 и 83 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
По т. 49 (Допустимост) – Предвидената в СВОМР Мярка 3 „Насърчаване на социалното предприемачество и на професионалната интеграция в социалните предприятия и насърчаване на социалната и солидарната икономика с цел улесняване достъпа до заетост“ не съответства на идентифицираните в проучванията и анализите на територията нужди, включително на нуждата от финансиране от ОПРЧР. По отношение сферата на социалните услуги, в анализа има единствено необходимост от разкриване на нови допълнителни услуги от социален характер – „Като цяло социалните услуги, предоставяни в трите общини са недостатъчни. Необходими са действия по отношение на разкриване на нови социални услуги в съответствие с нуждите на населението в територията, планиране на по-голям брой потребители, като целеви групи по проекти за предоставяне на социални услуги в общността, както и за подобряване на материално техническата база на заведенията за социални услуги.“. В тази връзка има разминаване между нуждите в анализа и предвидената мярка. За тази мярка липсва каквато и да е обосновка в анализите и проучванията. Единствено за необходимостта за създаване от социални предприятия е споменато във връзка с данните за безработица на територията на МИГ, но липсва обоснована необходимост в анализа и проявен интерес в анкетните карти. 

По т. 54 (Допустимост) – Включените в мярка 2 „Самостоятелна заетост, предприемачество и създаване на предприятия, включително иновативни микро-, малки и средни предприятия“ дейности не съответстват на Указанията на ОПРЧР. В мярката е включена недопустима дейност, изрично посочена като такава в Указанията  – „Предоставяне на финансова подкрепа за стартиране на самостоятелна стопанска дейност.“
По т. 59 (Допустимост):
- По мярка 1 „Ново работно място“ и мярка 2 „Самостоятелна заетост, предприемачество и създаване на предприятия, включително иновативни микро-, малки и средни предприятия“ не са спазени Указанията на ОПРЧР за залагане на специфични за територията критерии за оценка, което е задължително условие. Не е включен нито един специфичен за територията критерий на МИГ и по двете мерки;

- По мярка 3 „Насърчаване на социалното предприемачество и на професионалната интеграция в социалните предприятия и насърчаване на социалната и солидарната икономика с цел улесняване достъпа до заетост“ не са спазени Указанията на ОПРЧР за залагане на основните критерии по програмата, както и специфични за територията критерии. МИГ са видоизменили задължителния критерий по раздел 4 „Бюджет“ и не са включили специфични критерии (раздел 5), което е недопустимо, съгласно Указанията на УО.

По т. 61 (Допустимост) – По всички мерки на ОПРЧР, включени в СВОМР, липсва описание на целевите групи и идентифициране на техните проблеми, което е задължително изискване при описание на мерките по ОПРЧР, съгласно Указанията, приложение към Насоките за кандидатстване.
По т. 83 (Допустимост):
•
„Посочен/и са допустим/и за ВОМР инвестиционен/ни приоритет/и и специфична/и цел/и“ – по мярка 3 „Насърчаване на социалното предприемачество и на професионалната интеграция в социалните предприятия и насърчаване на социалната и солидарната икономика с цел улесняване достъпа до заетост“ не са посочени инвестиционен/ни приоритет/и и специфична/и цел/и от ОПРЧР, което е основание за отхвърляне на мярката и СВОМР. Мярката не отговаря на изискванията в Указанията на УО на ОПРЧР по този критерий;

•
„Посочените целеви групи са допустими за избраните специфични цели;“ –  не са посочени целеви групи по нито една от мерките по ОПРЧР, включени в СВОМР;

•
„Посочено е, че ще се прилагат актуалните критерии за оценка на проектни предложения, одобрени от КН на ОПРЧР“ – по мярка 3 по отношение на критериите за оценка, кандидатът е променил задължителните по ОПРЧР критерии в т. 3.1 „Съответствие на дейностите с целите и очакваните резултати“ и т. 4. Бюджет и ефективност на разходите, като е въвел на тяхно място специфични критерии, което не отговаря на Указанията на УО на ОПРЧР. По нито една от мерките не е посочено, че ще се прилагат актуалните критерии за оценка на проектни предложения, одобрени от Комитета по наблюдение на ОПРЧР.
15. Проектно предложение с идентификационен № BG06RDNP001-19.001-0062, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА – МЕЗДРА“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 40, 50, 54, 59 и 83 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
По т. 50 (Допустимост) – кандидатът не е спазил изискванията за липса на припокриване между ОПРЧР и ОПНОИР. По мярка „Активно включване“ в рамките на Приоритетна ос 1, Инвестиционен приоритет 3 и 4, кандидатът е включил недопустими получатели на помощта – училища.

По т. 54 (Допустимост) – по мярка „Предоставяне на социални и здравни услуги в общността, включително дългосрочна грижа“ по ОПРЧР са включени дейности по деинституционализация, които не са допустими за финансиране по ОПРЧР чрез ВОМР, а именно:

- „Замяна на институционалния модел на грижа на възрастните и хората с увреждания със социални услуги в общността с оглед подобряване качеството на живот на уязвимите групи, вкл. нови подходи и методи на грижа, както и разкриване на социални услуги от нов тип в общността“;

- „Осигуряване на необходимите ресурси и услуги за премахване на институционалния модел на грижа за възрастните хора и хората с увреждания чрез създаване на мрежа от социални и междусекторни услуги в общността“.

 
По т. 83 (Допустимост):
-
„Посочен/и са допустим/и за ВОМР инвестиционен/ни приоритет/и и специфична/и цел/и“:

1. за мярка „Предоставяне на социални и здравни услуги в общността, включително дългосрочна грижа“ посочената Специфична цел „Подобряване достъпа на хора с увреждания и хора над 65 г. възраст в невъзможност за самообслужване до услуги за социално включване и намаляване броя на възрастните хора и хората с увреждания, настанени в институции чрез предоставяне на социални и здравни услуги в общността, включително за дългосрочна грижа“ не съответства на Специфичните цели към Инвестиционен приоритет 3 на ОПРЧР. Кандидатът е обединил две от специфичните цели в една, което е недопустимо. Съгласно Указанията на УО допустими за финансиране по Приоритетна ос 2, Инвестиционен приоритет 3 са мерки, които попадат обхвата само на Специфична цел 1;

2. за мярка „Добри и безопасни условия на труд“ в раздел „Съответствие на мярката с инвестиционен/и приоритет/и на програмата и приноса й към определена специфична цел от ОПРЧР“ са посочени несъответстващи инвестиционни приоритети и специфични цели;

- „Избрани са индикатори от ОП, съответстващи на специфичните цели“: по трите мерки не е включен нито един индикатор за изпълнение или резултат от ОПРЧР, съгласно Указанията на УО, което е основание за отхвърляне на стратегията. Посочените в СВОМР индикатори са специфични за стратегията и не съдържат информация за задължителните по ОПРЧР индикатори.

- „Предвидени са специфичните условия за мерките, произтичащи от избраните инвестиционни приоритети“: по мярка „Активно включване“ в рамките на Специфична цел 1, Инвестиционен приоритет 1 и 3 не са посочени специфичните условия за залагане на условие за устойчива заетост на обучените, произтичащи от изискването на УО на ОПРЧР.
По т. 40 (Допустимост): правомощията на изпълнителния директор не са определени в устава на МИГ, което е в директен разрез със съответното изискване за допустимост.

По т. 59 (Допустимост) в предвидената мярка по ОПИК не са посочени общите критерии за оценка на проектните предложения и тяхната тежест, в съответствие с представените в Приложение 11 Указания към общите изисквания за СВОМР, част от Насоките за определяне на условията за кандидатстване.

16. Проектно предложение с идентификационен № BG06RDNP001-19.001-0063, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ЦЕНОВО-СВИЩОВ“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 49, 51, 52, 57, 60, 83 и 84 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
По т. 49 (Допустимост) – по отношение на ОПРЧР в анализа към СВОМР единствено е представено Разпределение на предпочитанията на целевите групи към възможни проекти, финансирани от ОП в програмния период 2014 – 2020 г. Съгласно данните, предпочитанията на целевите групи са насочени към обучения: мотивационно за професионална квалификация, за ключови компетентности; осигуряване на заетост, обучение по време на работа (чиракуване) и стажуване; стимули за работодатели (вкл. субсидии); както и субсидии за мобилност с цел работа. В анализа липсва съответствие и нужда от включването на Инвестиционен приоритет 6, Специфична цел 3 „Увеличаване броя на заетите лица, работещи в сектори, основаващи се на знанията, високите технологии и ИКТ, екологозъобразна икономика, „белия“ сектор и сектора на персоналните услуги, преработвателната промишленост с по-висока добавена стойност на труда, творческия и културния сектори, подобрили своите знания и умения с подкрепата на ОПРЧР“ на Приоритетна ос 1 на ОПРЧР. Също така не е представена обосновка и за необходимостта от изпълнението на мярка по Инвестиционен приоритет 5 „Самостоятелна заетост, предприемачество и създаване на предприятия, включително иновативни микро-, малки и средни предприятия“, Приоритетна ос 1 на ОПРЧР – не е идентифицирана нужда от такава подкрепа. 

По т. 51 (Допустимост) – за две от предвидените в СВОМР мерки в рамките на ОПРЧР липсва описание на целите, а именно Мярка 07 „Достъп до заетост за търсещите работа и неактивните лица“ и Мярка 08 „Самостоятелна заетост, предприемачество и създаване на предприятия“, което се изисква съгласно указанията на УО на ОПРЧР.

По т. 52 (Допустимост) – и трите мерки в рамките на ОПРЧР не съдържат описание на обхвата.

По т. 57 (Допустимост) – за Мярка 07 /ОПРЧР/ „Достъп до заетост за търсещите работа и неактивните лица“ и Мярка 08 /ОПРЧР/ „Самостоятелна заетост, предприемачество и създаване на предприятия“ не е посочен интензитет на финансовата помощ.

По т. 60 (Допустимост) – Индикаторът „брой работни места, разкрити в подпомогнатите проекти в рамките на стратегията за ВОМР“ не е въведен.

По т. 83 (Допустимост) – „Предвидени са специфичните условия за мерките, произтичащи от избраните инвестиционни приоритети“: 

- По мярка 07 „Достъп до заетост на търсещите работа и неактивните лица“ в рамките на Приоритетна ос 1, Инвестиционен приоритет 1, Специфична цел 1 и 2 не са посочени специфичните условия за залагане на условие за устойчива заетост на обучените, произтичащи от изискването на УО на ОПРЧР.

- За мярка 08 „Самостоятелна заетост, предприемачество и създаване на предприятия“ в рамките на Приоритетна ос 1, Инвестиционен приоритет 5 не е посочено специфичното условие, че за стартиращи предприемачи не може да включва предоставянето на грантове (безвъзмездна финансова помощ) на лица за стартиране дейността на техните предприятия.

По т. 84 (Допустимост) - в предвидените мерки по ОПИК специфичните критерии и по двете мерки не съответстват като обща тежест на Указанията от УО на ОПИК към общите изисквания за СВОМР. И за двете мерки са предвидени минимална стойност на безвъзмездната помощ по проектите от 10 000 евро, което не съответства на Указанията от УО на ОПИК към общите изисквания за СВОМР. 

Посоченото не отговаря на критериите за оценка на административно съответствие и допустимост на кандидатите, определени в документите по чл. 24, ал. 1 от ПМС 161/2016 г.
17. Проектно предложение с идентификационен № BG06RDNP001-19.001-0066, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ВЕЛИКИ ПРЕСЛАВ“
Основание за отстраняване на проектното предложение: 

Стратегията за Водено от общностите местно развитие не отговаря на критерии за допустимост № 25, 32, 33, 34, 40 и 49 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

По т. 25 (Допустимост) кандидатът не е посочил интензитета на финансова помощ за частните лица, а такива са предвидени като кандидати, за мярка от стратегията за ВОМР, финансирана изцяло или частично от ЕЗФРСР, която не е включена в ПРСР 2014-2020 и не е част от Регламент (EC) № 1305/2013. 
По т. 32 (Допустимост) кандидатът не е изпълнил условието за състава на колективния управителен орган, който да бъде не по-малко от 5 лица. В колективния управителен орган са включени две лица, които представляват общината, т.е. те се броят за един член и членовете на УС стават 4.
По т. 33 (Допустимост) кандидатът не е изпълнил условието делът на представителите на публичния сектор, на представителите на стопанския сектор и на нестопанския сектор в Колективния върховен орган на сдружението непревишава 49 на сто от имащите право на глас, съгласно чл. 28, ал. 1 от Закона за юридическите лица с нестопанска цел /ЗЮЛНЦ/. В Колективния върховен орган на сдружението са включени 5 представители на общината, 2 представители на едно и също читалище и 6 фирми и земеделски производители. Като общината се зачете за един член от публичния сектор съгласно ЗЮЛНЦ, делът на имащите право на глас от стопанския сектор надвишава 49%.


По т. 34 (Допустимост) кандидатът не е изпълнил условието делът на представителите на публичния сектор, на представителите на стопанския сектор и на нестопанския сектор в колективния управителен орган на сдружението непревишава 49 на сто от имащите право на глас, съгласно чл. 28, ал. 1 от ЗЮЛНЦ. При четирима членове на УС, тъй като две лица представляват общината, нестопанския сектор надвишава 49%.


По т. 40 (Допустимост) правомощията на изпълнителния директор не са определени в устава на МИГ, което е в директен разрез със съответното изискване за допустимост.

По т. 49 (Допустимост) в представения от кандидата анализ няма изведени нужди като мерки, които да бъдат включени в стратегията. Избраните в стратегията за ВОМР мерки не съответстват на идентифицирани нужди в проучванията и анализите на територията.
18. Проектно предложение с идентификационен № BG06RDNP001-19.001-0067, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА ЗА ИХТИМАН“
Основание за отстраняване на проектното предложение: 

Стратегията за Водено от общностите местно развитие не отговаря на критерии за административно съответствие № 24 и за допустимост № 41 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:

Видно от представените от кандидата документи, лицето, предложено за позиция „изпълнителен директор“ в МИГ, категорично не отговаря на изискванията за заемане на длъжността. Лицето не притежава управленски опит най-малко две години /опит в управлението на юридическо лице или на ръководна длъжност в администрацията/, съгласно посочената дефиниция в т. 27 от Насоките и в класификатора на длъжностите в администрацията. С отговор от 05.12.2017 г. на искане за допълнителна информация по този конкретен критерий кандидатът не е отстранил констатираното несъответствие. Представените допълнителни документи и разяснения не доказват две години опит в управлението на юридическо лице или заемане на ръководна длъжност в администрацията.
19. Проектно предложение с идентификационен № BG06RDNP001-19.001-0070, подадено от СДРУЖЕНИЕ С НЕСТОПАНСКА ЦЕЛ „МЕСТНА ИНИЦИАТИВНА ГРУПА-ПЕЩЕРА“
Основание за отстраняване на проектното предложение: 

Стратегията за Водено от общностите местно развитие не отговаря на критерий за административно съответствие № 1 от приложение № 4 „Критерии за административно съответствие и допустимост“ от Насоките.

Мотиви за отстраняване на проектното предложение:
Подаденият от МИГ „Пещера“ формуляр за кандидатстване със стратегия по подхода Водено от общностите местно развитие (СВОМР) е подаден на 31.08.2017 г. в 17:31 ч. в ИСУН 2020, което не отговаря на т. 25 от Насоките. Това е в директен разрез с изискването заявлението да е подадено в ИСУН 2020 в срока, определен в поканата – 17:30 ч. на 31.08.2017 г. Нарушена е разпоредбата на чл. 24г, ал. 1 от ПМС 161/2016 г., че формулярът за кандидатстване, който съдържа стратегията, се подава в срока, посочен в обявата за откриване на процедурата.

Съгласно чл. 9, ал. 1, т. 1 от Постановление № 162 на МС от 05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г., оценяват се проектни предложения, подадени в срока за подаване на проектни предложения, каквито са заявленията за СВОМР по настоящата процедура. СВОМР на МИГ „Пещера“ се отхвърля и не се допуска до оценка, тъй като не е подадено в определения краен срок.

